شه‌فه‌ق نيوز/ وه‌زاره‌ت خارجيه‌ى ئه‌مريكا رازێ بوێ له‌بان فرووشتن چه‌ك وه‌ هه‌دوگ ده‌وڵه‌ت به‌حره‌ين و ئيمارات عه‌ره‌بى وه‌ بڕ شه‌ش مليار دۆلار له‌ سێ ريكه‌فتن جياجيا جوور ئه‌وه‌گ  وه‌زاره‌ت وه‌رگرى ئه‌مريكى(پنتاگۆن)باسى كرد دوياى ئاگاداركردن كۆنگرس له‌لێ.
وڵاته‌يل يه‌كگرتگ پشت وه‌ هاوپه‌يمانه‌يلى ئه‌وه‌سێد له‌ ناوچه‌گه‌و له‌ ناونيشانيش سعوديه‌ ئه‌را روێ وه‌ڕوێ بوينه‌وه‌ى نفووز ئيرانى، يه‌يش له‌وه‌ختيگ ك زويتر له‌ مانگ نيسان ئه‌مريكا به‌شيگ له‌ سيستم وه‌رگرى مووشه‌كى فرووسته‌ سعوديه‌.
جى باسه‌، ريكه‌فتنه‌گه‌ى ئه‌مريكا وه‌ل به‌حره‌ين له‌بان 36 موشه‌ك باتريۆت ئێم ئاى ئێم - 104 جى ئێم ئى - تى بويه‌ ك بدريه‌ێده‌ به‌حره‌ين وه‌ل كه‌ره‌سته‌يل تر وه‌ بڕ نزيكه‌ى 2,48 مليار دۆلار.
